**Anexa la Hotărârea Consiliului Local al Municipiului Craiova nr.192/2022**

**CONTRACT DE ASOCIERE**

**Nr. /................**

încheiat între:

**MUNICIPIUL CRAIOVA, PRIN CONSILIUL LOCAL AL MUNICIPIULUI CRAIOVA,** cu sediul în judeţul Dolj, Municipiul Craiova, str. Târgului nr. 26, cod fiscal 4417214, tel. 0251/415907, fax. 0251/411561, email relatiicupublicul@primariacraiova.ro, reprezentatprin **doamna Lia-Olguța VASILESCU,** în calitate de **Primar al Municipiului Craiova,** denumit în continuare **partener**

**și**

**INSPECTORATUL ȘCOLAR JUDEȚEAN DOLJ** cu sediul în Craiova, str. Ion MAIORESCU, nr. 6, telefon 0251420961, fax: 0251421824, e-mail isjdolj@isjdolj.ro, legal reprezentată prin **domnul Daniel Alexandru ION**, în calitate de **Inspector Școlar General**, denumit în continuare **ORGANIZATOR**

**Art. 1 - Obiectul contractului**:

Obiectul prezentului contractîl constituie asocierea părţilor în vederea organizării Campionatului Național de Tetratlon din cadrul Olimpiadei Naționale a Sportului Școlar în perioada 20 – 22 mai 2022.

**Art. 2 - Durata contractului**:

Prezentul contract intră în vigoare la data semnării lui şi este valabil până la îndeplinirea tuturor obligațiilor contractuale.

**Art. 3 - Temeiul juridic:**

Potrivit art. 129,alin 2, lit. d cu alin. 7, lit. a, d și e, alin. 9, lit. a din OUG 57/2019 privind Codul Administrativ, în conformitate cu prevederile art. 14, alin. 4 din Legea nr. 273/2006, privind finanțele publice locale, actualizată și cu prevederile art. 487 lit. c) cu referire la Art. 486 - Alte taxe locale, alin 1, din Codul Fiscal, în conformitate cu prevederile Legii Educației fizice și sportului nr. 69/2000 și HCL nr. 463/2021 privind stabilirea şi aprobarea impozitelor şi taxelor locale, pentru anul 2022.

**HCL nr.**

**Art. 4 - Principiile aplicabile:**

Principiile care stau la baza prezentului contract sunt principiile legalității, egalității, transparenței, proporționalității, satisfacerea interesului public, imparțialității, continuității şi adaptabilității.

**Art. 5 – Obligaţiile părţilor**:

**5.1. Federația Română de Atletism** are următoarele **obligații:**

1) să semneze protocolul de predare-primire al imobilului Stadionul de Atletism, cu toate dotările incluse, pus la dispoziție de Direcția Servicii Publice din cadrul Primăriei Craiova. Astfel, în ziua evenimentului, la predarea-primirea spre folosință a bunului, se întocmește de către Direcția Servicii Publice – Serviciul Administrare și Exploatare Stadion din cadrul Primăriei Craiova, cu beneficiarul organizator, protocolul de predare-primire (tur) sau minută, după caz, în care sunt consemnate zonele, mijloacele fixe, obiectele de inventar care fac obiectul predării-primirii și pentru care organizatorul deține folosința și este răspunzător pentru eventualele deteriorări aduse imobilului pe perioada preluării și desfășurării evenimentului sau utilizării temporare a unui spațiu, suportând cheltuielile necesare remedierii acestora. În maxim 3 zile de la încheierea evenimentului, se întocmește un alt protocol (retur)/minută privind predarea bunurilor și starea acestora.

2) să păstreze destinația bunurilor preluate prin protocolul de predare-primire și să le folosească potrivit specificului lor, să se îngrijească de folosința normală a acestora, potrivit destinației și specificului lor, în scopul organizării și desfășurării evenimentului și să ia măsuri în vederea menținerii parametrilor legali de funcționare impuși de domeniul de utilizare;

3) să răspundă pentru eventualele deteriorări aduse imobilului și dotărilor acestuia (atât în interior, cât și în exterior) pe perioada preluării și desfășurării evenimentului, suportând cheltuielile necesare remedierii acestora;

4) să asigure și să respecte toate măsurile de siguranță pentru participanți, sportivi și spectatori, conform legislației în vigoare;

5) organizatorulîși asumă întreaga responsabilitate asupra evenimentului în legătură cu acțiunile, taxele, cheltuielile, revendicările și reclamațiile referitoare la accidente, răni ușoare sau mortale sau altele provenite sau rezultate prin participarea la eveniment.

6) să asigure mijloacele necesare în vederea apărării împotriva incendiilor pe toată durata desfăşurării evenimentului

7) să respecte Procedura privind taxele locale pentru utilizarea temporară a Complexului Sportiv Craiova – Stadion de Atletism situat în B-dul. Ilie Balaci, nr. 8, Craiova prevăzută la punctul II din Anexa nr. 5 la Hotărârea Consiliului Local al Municipiului Craiova nr. 463/2021, anexată la prezentul contract, exceptând art. art. 6.6 și, respectiv, art. 6.2. – punctul care se referă la constituirea garanției de bună execuție în contul Primăriei Craiova și punctul care se referă la dovada existenței unui contract cu o firmă de reparații;

8) să desemneze o persoană de contact pentru coordonarea implementării prezentului contract de asociere și pentru menținerea legăturii cu responsabilii Stadionului de Atletism din cadrul Primăriei Municipiul Craiova;

9) să asigure toate cheltuielile necesare pentru organizarea Campionatului Național de Tetratlon din cadrul Olimpiadei Naționale a Sportului Școlar în perioada 20 – 22 mai 2022.

11) să asigure instruirea corpului de arbitri din Municipiul Craiova, în vederea desfășurării Campionatului Național de Tetratlon din cadrul Olimpiadei Naționale a Sportului Școlar în perioada 20 – 22 mai 2022;

12) să asigure secretariatul de concurs pentru pregătirea, organizarea și desfășurarea Campionatului Național de Tetratlon din cadrul Olimpiadei Naționale a Sportului Școlar în perioada 20 – 22 mai 2022, ce se va desfășura pe Stadionul de Atletism din Craiova;

13) să se asigure că organizarea evenimentului se va desfăşura în cele mai bune condiţii, cu respectarea legislaţiei în vigoare, în conformitate cu conceptul, regulamentele și programul de ansamblu prezentate în propunerea de parteneriat, având ca singur criteriu asumat creșterea calității și a impactului public pentru eveniment;

14) să obțină și să achite toate autorizațiile de la instituții responsabile cu drepturile de autor din domeniu din țară și străinătate, precum UCMR – ADA, CREDIDAM, UPFR, DACIN-SARA, UPFAR-ARGOA etc. sau altele asemenea, dacă este cazul;

15) să nu implice financiar Primăria Municipiului Craiova în ceea ce priveşte costurile evenimentului, altele decât cele de tipul celor prevăzute în prezentul contract și orice cheltuială pretinsă peste suma alocată prin contract, de către Organizator sau de către orice alt terț în legătură cu evenimentul, va fi suportată în mod exclusiv de către Organizator;

19) să menționeze Partenerul în toate comunicările publice pe durata contractului cu următorul text: “*Parteneri principali ai evenimentului: Primăria Craiova şi Consiliul Local al Municipiului Craiova*“, cu respectarea dispozițiilor legale în vigoare în materia audiovizualului;

20) să suporte toate riscurile şi să achite reparaţiile necesare în cazul realizării unor pagube materiale bunurilor proprietatea Municipiului Craiova, precum şi terţelor persoane împreună cu bunurile acestora care au suferit prejudicii create direct sau indirect din manifestările cuprinse încadrul evenimentului, anume: Campionatului Național de Tetratlon din cadrul Olimpiadei Naționale a Sportului Școlar în perioada 20 – 22 mai 2022.

21) să obțină toate avizele și autorizațiile necesare desfășurării celor evenimentului, cu respectarea legislației în vigoare;

22) să depună toate diligențele pentru soluționarea oricăror probleme apărute în derularea prezentului contract;

24) să asigure intrarea gratuită a spectatorilor la eveniment, conform reglementărilor valabile la data desfășurării evenimentului.

25) să asigure asistența medicală de specialitate pentru desfășurarea în condiții de siguranță a competiției.

**5.2. Municipiul Craiova, prin Consiliul Local al Municipiului Craiova, se obligă:**

1) să asigure Inspectoratului Școlar Județean Dolj punerea la dispoziție, cu titlu gratuit, a Stadionului de Atletism din Craiova, a personalului auxiliar pe perioada desfășurarii evenimentului, respectiv Campionatul Școlar de Tetratlon, ciclul gimnazial M și F și să asigure scutirea depunerii garanției de bună execuție, prin scutirea de la plata taxelor prevăzute în HCL nr. 463/2021, Anexa 5, Punctul I – Nivelul taxelor – și art. 6.2 și art. 6.6. – Garanții solicitate – de la Punctul II din Anexa 5, conform art. 108 și art. 297 din Codul Administrativ;

2) să desemneze persoana de contact și colectivul de organizare pentru coordonarea implementării prezentului contract de parteneriat și repartizării sarcinilor fiecărui membru al colectivului;

3) să organizeze o întâlnire de lucru cu toți factorii de decizie și instituțiile abilitate și implicate în organizarea competiției - Poliția Locală Craiova, Inspectoratul de Jandarmi Județean Dolj, Poliția Municipiului Craiova, ISU Dolj, Gruparea de Jandarmi Mobilă Craiova “Frații Buzești”, servicii medicale competente (salvare / smurd), într-un termen premergător competiției, stabilit de comun acord cu organizatorul.

4) să asigure toate materialele de concurs conform prevederilor / regulamentelor celor șase competiției;

5) să faciliteze Organizatorului distribuirea de materiale informative și promoţionale pe domeniul public (flyere, afişe etc.) prin care să se facă referire la faptul că evenimentul este susţinut de *Primăria Craiova și Consiliul Local al Municipiului Craiova* şi să susţină, la rândul său, mediatizarea evenimentului prin mijloacele care îi stau la dispoziție (de tipul comunicatelor de presă, informărilor etc.), fără aport financiar suplimentar din partea partenerului;

6) să comunice Biroului Rutier Craiova, Inspectoratului de Jandarmi Județean Dolj, Grupării Mobile de Jandarmi „Fraţii Buzeşti” Craiova, Poliţiei Locale Craiova, Poliţiei Municipiului Craiova şi Inspectoratului pentru Situaţii de Urgenţă „Oltenia” judeţul Dolj, manifestările ce vor avea loc în Municipiul Craiova, pe Stadionul de Atletism, în vederea sprijinirii cu personal de specialitate şi asigurării de asistenţă în perioada desfăşurării evenimentului, conform reglementărilor în vigoare.

**Art. 6 - Modificarea contractului**

1) Orice modificare adusă clauzelor prezentului contract se face prin act adițional, cu acordul părților.

2) Modificarea contractului nu poate acționa decât pentru viitor. Orice act adițional încheiat retroactiv este nul.

**Art. 7 – Încetarea contractului**

1) Prezentul contract de asociere încetează după îndeplinirea tuturor obligațiilor contractuale.

**2)** Nerespectarea obligațiilor asumate prin prezentul contract de către una dintre părți, în mod culpabil, dă dreptul părții lezate de a considera contractul reziliat de drept/ de a cere rezilierea contractului și de a pretinde daune interese.

**Art. 8 – Forţa majoră**

Forţa majoră exonereză de răspundere partea care o invocă şi o dovedeşte, părţile fiind obligate să-şi notifice reciproc evenimentul considerat forţă majoră, în 48 de ore de la data producerii acestuia.

**Art. 9 – Litigii**

Orice litigiu decurgând din prezentul contract se va soluţiona pe cale amiabilă şi, dacă acest lucru nu e posibil, litigiul se va supune legislaţiei româneşti în vigoare.

**Art. 10 – Dispoziţii finale**

1) Orice comunicare între părți trebuie să fie transmisă în scris.

2) Orice document scris trebuie înregistrat atât în momentul transmiterii, cât și în momentul primirii.

3) Comunicările între părți se vor face la adresele specificate de către părți.

4) În situația în care una dintre părțile contractante își schimbă adresa de corespondență este obligată să notifice de îndată cealaltă parte.

Prezentul contract conţine un număr de 5 (cinci) pagini şi s-a încheiat într-un număr de 2 (două) exemplare, câte unul pentru fiecare parte, astăzi .........................., data semnării lui.

|  |  |
| --- | --- |
| **Municipiul Craiova, prin Consiliul Local al Municipiului Craiova**  **Primar,**  **Lia-Olguța VASILESCU** | **Federația Română de Atletism**    **Președinte**  **Anișoara STANCIU** |

**Direcţia Economico - Financiară**

**Daniela MILITARU**

**Control Financiar-Preventiv,**

**Simona Narcisa GHEORGHE**

**Şef Serviciul Imagine,**

**Marina ANDRONACHE**

**Avizat pentru legalitate,**

**Mariana-Denisa MUNTEANU**

**PREŞEDINTE DE ŞEDINŢĂ,**

**Ionuţ Cosmin PÎRVULESCU**